मेरे दिमाग में अनुच्छेद 370 हटाने के बाद नतीजों को लेकर कोई कन्फ्यूजन नहीं था : अमित शाह  
अनुच्छेद 370 पर अमित शाह ने कहा
कश्मीर से आतंकवाद खत्म होगा
राज्य में विकास होगा
गृहमंत्री अमित शाह ने कहा है कि उन्हें इस बात पर कोई कन्फ्यूजन नहीं था कि अनुच्छेद 370 हटाने का क्या नतीजा होगा. रविवार कोआयोजित एक कार्यक्रम में अमित शाह कहा कि अनुच्छेद 370 को हटाने से कश्मीर में आतंकवाद का खात्मा होगा. गृह मंत्री कहा कि संविधान के अनुच्छेद 370 के तहत जम्मू कश्मीर को मिल रहे विशेष दर्जे को हटाने से क्षेत्र में आतंकवाद का खात्मा होगा और वह विकास के मार्ग पर अग्रसर होगा. उपराष्ट्रपति एम वेंकैया नायडू पर एक किताब के विमोचन के मौके पर अमित शाह ने कहा कि उनका दृढ़ता से यह मानना था कि जम्मू कश्मीर को विशेष दर्जा देने वाले अनुच्छेद 370 को हटाया जाना चाहिए, क्योंकि इससे देश को कोई फायदा नहीं था. उन्होंने कहा, 'मैं दृढ़ था कि अनुच्छेद 370 हटाया जाना चाहिए. अनुच्छेद 370 हटाने के बाद कश्मीर में आतंकवाद खत्म होगा और वह विकास के पथ पर अग्रसर होगा.' 

#WATCH Amit Shah:As a legislator,I firmly believe Art370 should've been removed long ago. As a Home Minister,there was no confusion in my mind about the consequences of removing Art370. I'm confident terrorism in Kashmir will finish&it'll move ahead on the path of development now pic.twitter.com/YWyW5xJJs1

दूसरी ओर शुक्रवार को जुमे की नमाज से पहले घाटी और पूरे कश्मीर में धारा 144 में ढील दी गई थी, लेकिन एक बार फिर श्रीनगर में फिर से एक जगह भीड़ इकट्ठा होने पर रोक लगा दी गई है. सूत्रों ने बताया कि पुलिस इलाके में घूम-घूमकर लोगों को घर में रहने की हिदायत दे रही है. जो दुकानें खुली हैं उन दुकानदारों से भी पुलिसवाले दुकान बंद करने की अपील कर रहे हैं. बता दें कि जम्मू कश्मीर में स्थिति शांतिपूर्ण है और राज्य में कहीं से कोई हिंसा नहीं हुई है. जम्मू-कश्मीर पुलिस की ओर से कहा गया है कि पिछले 6 दिनों से किसी भी इलाके में गोली नहीं चली है.